Diari Oficial de la Generalitat Valenciana


Sumari del DOGV 6654, del 18-11-2011 (2011/11029)

Notificació de la sentència dictada en el judici verbal número 3115/2010.
-------------------------------------------------------------------------

### Dades del document

Número de DOGV
:   6654

Data del DOGV
:   18-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11773


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 3115/2010. [2011/11454]  
Judici verbal 003115/2010  
Part demandant: Comunitat de Propietaris Edifici Los Náufragos.  
Part demandada: Vicent Brian Bean.  
Sobre: verbals de propietat horitzontal.  
En el judici a què es fa referència s'ha dictat la resolució que té el text que, literalment, és com segueix:  
«De: Comunitat de Propietaris Edifici Los Náufragos.  
Procuradora: M.ª Luisa Minguez Valdes.  
Contra: Vicent Brian Bean.  
Procurador/a: -  
Torrevieja, 13 d'abril de 2011.  
Rafael Ruíz Giménez, magistrat jutge titular del Jutjat de Primera Instància número 3 de Torrevieja, he vist aquestes actuacions, seguides en aquest Jutjat amb el número 3115/2010, a instàncies de la Mancomunitat de Propietaris Edifici Los Náufragos, representada per la procuradora dels tribunals María Luisa Minguez Valdés i assistida pel lletrat/ada senyor/a López-Bas Valero, contra Vicent Brian Bean, en situació de rebel·lia processal, sobre la reclamació d'una quantitat per falta de pagament de quotes de comunitat.  
Antecedents de fet  
Primer. La procuradora dels tribunals María Luisa Mínguez Valdés, en nom i representació de la Comunitat de Propietaris esmentada va presentar una demanda en data 2 de setembre de 2010, que va correspondre per torn de repartiment a aquest Jutjat el 6 de setembre de 2010, contra l'esmentada part demandada, en què, després d'exposar els fets i fonaments de dret que va considerar convenients, va acabar sol·licitant que s'admetera a tràmit la demanda i que es condemnara el demandat a pagar 1.271,20 euros més les quantitats que es vagen produint, així com els interessos i amb la imposició de les costes.  
  
Segon. Una vegada admesa a tràmit la demanda pel Decret de 27 de setembre de 2010, es van convocar les parts a la celebració del judici verbal oportú, amb la citació prèvia de forma legal a la demandada. El judici va tindre lloc el dia 12 d'abril de 2011 i hi va comparéixer l'actora, representada per un procurador i assistida per un lletrat; però no ho va fer la part demandada malgrat haver estat citada amb les formalitats legals, i per aixòl va ser declarada en rebel·lia processal. I va continuar la celebració de la vista i, després que la part actora es va ratificar en la seua demanda, concretant les quantitats degudes, va sol·licitar la recepció del plet a prova, i va ser admesa la pràctica de les procedents. Després d'això les actuacions van quedar concluses per a sentència.  
La demandant va concretar la quantitat deguda, i va aportar en l'acte un certificat dels deutes: 1.429,80 euros.  
Tercer. En la tramitació d'aquest procediment s'han observat totes les prescripcions legals.  
Fonaments de dret  
Primer. La part actora reclama el pagament de les quotes de comunitat produïdes i derivades de la seua condició de titular de l'habitatge siti en la comunitat demandant. Contra aquesta pretensió la part demandada queda en situació de rebel·lia processal.  
Segon. D'acord amb la documental que consta en les actuacions, article 236 de la Llei d'Enjudiciament Civil, es considera provat que el demandat és titular de l'habitatge siti a l'àtic 29 de la fase 2, finca registral número 109281 del Registre de la Propietat número 2 de Torrevieja, integrat en la comunitat de propietaris demandant, en relació amb la qual el vincula l'obligació de contribuir a les despeses generals per al sosteniment adequat de l'immoble, els seus serveis, càrregues i responsabilitat que no siguen susceptibles d'individualització (article 9.1.e) i 21 de la Llei de Propietat Horitzontal), i en resulta la quantitat deguda: 1.429,80 euros, segons el certificat emés pel secretari administrador de finques de data 12 d'abril de 2011, on consta el deute esmentat, document aportat en l'acte de la vista que inclou, com a últim concepte computat, «1a quota desembre 2010 (novembre 2010/abril 2011... 158,60 euros".  
Tercer. Als fets declarats provats són aplicables el que disposen els esmentats articles 9.1.e i 21 de la Llei de Propietat Horitzontal i el que preceptuen, amb caràcter genèric, els articles 1089 i 1090 del Codi Civil respecte de l'exigibilitat de les obligacions derivades de la llei.  
  
Quart. Quant als interessos, l'article 1108, en relació amb l'article 1100 del Codi Civil, estableix que si l'obligació consisteix en el pagament d'una quantitat de diners i el deutor incorre en mora, la indemnització de danys i perjudicis, si no hi ha un pacte en sentit contrari, consistirà en el pagament dels interessos convinguts, i si no hi ha un conveni, de l'interés legal, i en aquest cas es condemnarà el demandat a pagar els interessos legals.  
Cinqué. De conformitat amb el que estableix l'article 394 de la Llei d'Enjudiciament Civil, les costes produïdes s'imposaran a la part a qui hagen sigut refusades totes les pretensions.  
Dispositiva  
Estime de forma íntegra la demanda interposada per la Mancomunitat de Propietaris Edifici Los Náufragos, representada per la procuradora dels tribunals María Luisa Minguez Valdés i assistida pel lletrat/ada senyor/a López-Bas Valero, contra Vicent Brian Bean, en situació de rebel·lia processal, i condemne la part demandada a pagar mil quatre-cents vint-i-nou euros i huitanta cèntims (1.429,80 euros) així com a pagar els interessos legals de conformitat amb el fonament de dret quart, i les costes.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros en el Banesto, en el compte de consignacions i dipòsits d'aquest jutjat, en el número corresponent a aquest procediment (disposició addicional 15a de la Llei Orgànica del Poder Judicial, afegida per la Llei Orgànica 1/2009, de 3 de novembre).  
Aquesta és la meua sentència, de què caldrà dur l'original al llibre corresponent i una testimoniança literal a les actuacions, que pronuncie, mane i firme, Rafael Ruiz Giménez, magistrat jutge titular del Jutjat de Primera Instància número 3 de Torrevieja i partit.  
Publicació. La sentència anterior va ser llegida i publicada pel magistrat jutge que la va dictar, mentre celebrava audiència pública en el dia de la seua data; jo, el secretari judicial, en done fe».  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència.  
  
Torrevieja, 30 de setembre de 2011.- La secretària judicial: Ana M.ª Lacalle Espallardo.